OД ЧИТАЊА СЕ РАСТЕ( драматизација књиге Од читања се расте, Јасминке Петровић

Ликови:

Лаза

Мама

Тата

Дека, комшија

Слова

Хајди

Пола сцене је соба , пола паркић. На средини прозор. На зиду слика мамаи тата са венчања

(На сцени кревет, Лазар спава и врти се све време. Сања слова азбуке како га прогањају. Излазе деца, свако носи једно слово. Музика је Азбука. Они у ритму музике шетају око Лазиног кревета и говоре:

Сви: Ајде, Лазаре...крени , Лазаре...пожури Лазаре....шта чекаш, Лазаре...

( све време играју око кревета, онда излазе, улазе мама и тата)

Тата: Је л` ти чујеш , Лазаре...

Мама: Е, сад га стварно претера , Лазаре..

Слова: Не знаш да читаш, Лазаре!

Лазар: ( буди се из кошмара, седа на кревет,гледа своје прстиће на ногама и слуша родитеље како се препиру)( они стоје скроз десно)

Мама: То је све због тебе! Пушташ га да ради шта хоће. Он не зна за ред. Нема радне навике. Није ни чудо што не зна да чита!

Тата: Није тачно! Ти си крива! Превише га притискаш. Тенис, фудбал, певање, свирање...( излазе препирући се)

Лазар: (Публици)Ето, видите шта ме мучи... сви су навалили на мене... Ћирилица, латиница...писање, читање... као да је то најбитније. Цела драма у кући, молим вас. А, ја само нећу. Не занима ме. И мнооооого је слова. 30, брате, стварно много. Ајде, 5,6 па и до 10. Па хајде и 15, али 30, стварно је превише.

 ДРУГА СЦЕНА

(паркић, клупа, на клупи седи један дека)

Лазар: ( седа поред њега) Хух!

Деда: Шта је било, Лазаре, проблеми?

Л:Ма да.

Деда: Извини, да ли би хтео нешто да ми прочиташ из новина, заборавио сам наочаре.

Л: Бих, радо, али ја сам неписмен.

Деда: И боље, лакше ће ти бити у животу. Ко много чита, много се секира.

Л: А, зашто?

Деда: Ко чита он би да мења свет, а то је тешко...А људи не воле промене...

Л: Стварно?

ДЕДА: Мисле да ће их појести. Као вук Црвенкапу.

Л: Ви сте дивни. Да идете са мном у разред били бисте мој најбољи друг.

Деда: Па могу и овако да ти будем најбољи друг.

Л: А , о чему то пишу новине.

Деда: А, о малом опсуму Хајди.

Л: Ко је то?

Деда: (запањено) Не знаш ко је Хајди? Мала разрока животињица која има свој фб профил. И има три пута више обожавалаца од Ангеле Меркел.

Л: Ко је А. Меркел?

Деда: Немачка политичарка.

Л: Како изгледа?

Деда: А. Меркел?

ТЛ: Ма не. Та животињица.

Деда: Укуцај на компјутеру опосум Хајди...ух, заборавио сам да си неписмен.

Л: А, зашто се зове Хајди.

Деда: Па, да. Пошто си неписмен никада ниси чуо за дивну књигу о девојчици Хајди која је живела на планини са дедом....Ево, имам књигу....па могу да ти прочитају мама или тата.

(Л. Устаје и одлази)

 ТРЕЋА СЦЕНА

( Лазар у соби. Ту је компјутер. Он га полако отвара, онда се окреће око себе, тражи буквар.. отвара стране , гледа. Онда полако укуцава слово по слово.)

Лазар: Куцам слово о као огледало, п као пуж, опет о, с као сунце....

У као уста( мало гледа у буквар) М као мачка...то знам

Х као хармоника, а знам, ј исто знам...Д као дрво...И као игла...

Хајди!!!!! Грли комп....како си слатка.

(истрчава из куће)

(улазе мама и тата)

Мама: Шта је ово( гледа у комп) Опосум Хајди...

Прилази тата и наставља да чита..

ТАТА: Живи у зоолошком врту у Немачкој.. ти си ово..

Мама: Не, а то значи...Лазар је..

Тата: Научио да чита и пише..

Мама: Живела Хајди..

( скакућу по соби, скидају своју слику са венчања и стављају слику опосума, враћају на зид.)

( улази Лазар, носи књигу)

Лазар: Ја бих читао ово, само има много слова, баш много слова, и нема ниједне слике...

(мама седа, узима књигу, поред ње је тата....полако читају, додају једно другом књигу, уморни, Лаза их пожурује)

Сви: Ајде, мама, пожури мама, ајде тата, пожури тата, шта чекаш тата...

 ЧЕТВРТА СЦЕНА

(Лазар излази у паркић, на клупи је деда, чита новине. Лаза носи писмо у руци)

Деда: Опа, шта ти је то у руци.. писмо? Ти си неком писао?

Лаза: Хајди је много слатка. И сад ће јој рођендан па сам јој написао честитку.

ДЕДА: Како се ствари мењају!!!!! Сад си,видиш, писмен.

Лаза: Па, добро, нисам баш сасвим сигуран, али учим...И добро ми иде.И сад могу сам у школу , пешке. И до поште, исто...

Деда: Знао сам. Од читања се расте.

(излазе сва деца која су играла слова и плешу уз песму Другарство,коју пева Драган Лаковић, кореографија Ксенија Гаћиновић)